**ФОТОКОНКУРС**

Народно читалище „Св. св. Кирил и Методий 1985“ обявява фотоконкурс на тема: „БЪЛГАРИЯ“ за ученици от V до XII клас.

*Фотоконкурс „БЪЛГАРИЯ“ е част от програмата на фестивал “Шарено котле” 2023, организиран от народно читалище “Св. св. Кирил и Методий 1985”.*

Идеята на конкурса е учениците да опознаят родината и чрез своите снимки покажат нейната забележителна и величествена природа.

**Условия за участие:  
•** Всеки автор може да представи една снимка; **•** Снимката да е актуална и да не е участвала в друг конкурс; **•** Изпращането на снимки да бъде на електронната поща на читалището: [chitalishtekm@gmail.com](mailto:chitalishtekm@gmail.com)

Към всяка фотография, трябва задължително да добавите следната информация:

**•** Място на заснемане;

**•** Име на участника, клас и град;

**•** Телефон и електронен адрес за връзка с участника;

**Изисквания към снимката:**

**•** Всеки автор може да участва с една снимка във фотоконкурса;

**•** Снимките трябва да са в дигитален формат JPEG, с големина на изображението минимум 3000 пиксела по дългата страна;

**•** Допускат се допълнителни обработки на снимката (яркост, контраст, изостряне на изображението).

Не се допускат фотоколажи, допълнително прибавени надписи и графики. Организаторите си запазват правото да не допускат до участие в конкурса снимки, които не отговарят на изискванията и с непълна информация за автора.

КРАЙНИЯТ СРОК ЗА ИЗПРАЩАНЕ НА СНИМКИТЕ Е **15 МАЙ** (вкл.)

Носител на "Наградата на публиката" ще се определи чрез гласуване в страницата на читалището <https://www.facebook.com/chitalishteKiriliMetodii/> от 16 май до 22 май 2023 г.

до 17:00 часа.

Отличените от журито ще бъдат класирани в две възрастови групи:

**•** I възрастова група – от V до VII клас;  
**•** II възрастова група – от VIII до XII клас;

Снимките ще бъдат оценени от жури с председател фотографа Милен Добрев.

На **8 юни 2023 г.** ще бъдат обявени отличените в конкурса.

Изпращайки фотография за участие в конкурса, участниците дават съгласието си организаторите да използват безвъзмездно и безсрочно изображенията по следния начин: да ги публикуват на хартия или в електронен формат, да бъдат включени в изложбата, с която ще завърши конкурса, с цел реклама и представяне на конкурса.

*Личните данни на участниците във фотоконкурс за снимка ще бъдат обработени и използвани единствено за целите, задачите и осъществяването на настоящата изява, съгласно изискванията на Закона за защита на личните данни, във връзка с употребата и прилагането на Регламент (ЕС) 2016/679 на Европейския парламент и на Съвета от 27 април 2016 година относно защитата на физическите лица във връзка с обработването на лични данни.*